﻿ Alter24 - Most a kereskedők akarnak vasárnapi boltzárat
Megjelent: 2018. szeptember 03. hétfő, 18:22 | Írta: Alter24 | Találatok: 312
MAGYARORSZÁG - Pár évvel ezelőtt a Kormány leginkább családpolitikája miatt, megpróbálkozott a vasárnapi boltzárral, amit akkor a vásárlók mellett a kereskedők is negatívan fogadtak. Most viszont a Kereskedelmi Dolgozók Független Szakszervezete fordult Orbán Viktorhoz azért, hogy vezessék be újra a vasárnapi zárva tartást.
A Kereskedelmi Dolgozók Független Szakszervezete a munkaerő hiányra való hivatkozással fordult a Kormányhoz a vasárnapi boltzárral. Véleményük szerint, ezzel csökkenthető lenne a béremelések ellenére is fennálló munkaerőhiány. Hozzátették, ezzel pozitív üzenetet küldhetnének Európába, hogy a család fontos tényező.
A Kormány ugyanakkor egyértelművé tette, hogy nem tervez jogszabály-módosítást a témában, mivel nem tartja aktuálisnak a kérdést. - Érdekes, hogy korábban pont a kereskedők voltak azok, akik háttérbe szorították a család kérdését.
A 2015-ös vasárnapi boltzár összességében megnehezítette a vásárlók és a kiskereskedők életét is, a vásárlók nagyobb részét pedig egyértelműen a diszkont áruházak felé terelte.